อเวนเจอร์ส: มหาศึกอัลตรอนถล่มโลก

อเวนเจอร์ส: มหาศึกอัลตรอนถล่มโลก () เป็นภาพยนตร์อเมริกันแนวซุปเปอร์ฮีโร่ ที่ออกฉายในปี ค.ศ. 2015 ดัดแปลงจากทีมซุปเปอร์ฮีโร่อเวนเจอร์สในหนังสือการ์ตูนมาร์เวลคอมิกส์ ผลิตโดย มาร์เวล สตูดิโอส์ และจัดจำหน่ายโดย วอลท์ดิสนีย์สตูดิโอโมชั่นพิคเจอร์ส เป็นภาคต่อของดิ อเวนเจอร์สที่ออกฉายเมื่อปี่ ค.ศ. 2012 และเป็นภาพยนตร์ลำดับที่ 11 ในจักรวาลภาพยนตร์มาร์เวล เขียนบทและกำกับโดยจอสส์ วีดอน และมีนักแสดงจำนวนมากร่วมแสดง ได้แก่ โรเบิร์ต ดาวนีย์ จูเนียร์, คริส เฮมส์เวิร์ธ, มาร์ค รัฟฟาโล, คริส อีวานส์, สการ์เลตต์ โจแฮนสัน, เจเรมี เรนเนอร์, ดอน ชีเดิล, อารอน เทเลอร์-จอห์นสัน, เอลิซาเบธ โอลเซน, พอล เบตตานี, โคบี สมัลเดอร์ส, แอนโธนี แมคกี, เฮย์ลีย์ แอตเวลล์, ไอดริส เอลบา, สเตลแลน สคาร์สการ์ด, เจมส์ สเปเดอร์, และ แซมวล แอล แจ็กสัน ในภาคนี้ทีมอเวนเจอร์สจะต้องต่อสู้กับอัลตรอน ปัญญาประดิษฐ์ที่มุ่งหวังทำลายมนุษย์ให้หมดจากโลก

กำหนดการสร้างภาพยนตร์ภาคต่อเรื่องนี้มีการประกาศขึ้นเป็นครั้งแรกเมื่อพฤษภาคม พ.ศ. 2555 หลังจากภาพยนตร์ดิ อเวนเจอร์สออกฉายและประสบความสำเร็จ โดยวีดอนผู้ซึ่งกำกับภาพยนตร์ภาคแรกได้รับเชิญกลับมากำกับภาคต่อนี้อีกครั้งซึ่งเป็นข่าวประกาศเมื่อสิงหาคมปีเดียวกัน ต่อมาในเดือนเมษายน พ.ศ. 2556 วีดอนได้เขียนบทฉบับร่างเสร็จสมบูรณ์ และได้ดำเนินการคัดเลือกนักแสดงในเดือนมิถุนายนปีเดียวกัน โดยมีดาวนีย์กลับมาทำสัญญารับบทเดิมอีกครั้ง กองถ่ายรองได้เริ่มการถ่ายทำล่วงหน้าไปก่อนตั้งแต่เดือนกุมภาพันธ์ พ.ศ. 2557 ในประเทศแอฟริกาใต้ ส่วนกองถ่ายหลักได้เริ่มการถ่ายทำอย่างเป็นทางการตั้งแต่เดือนมีนาคมถึงสิงหาคมปีเดียวกัน โดยส่วนใหญ่ถ่ายทำที่สตูดิโอเชพเพอร์ตันในเซอร์รีย์ ประเทศอังกฤษ และฉากเสริมอีกบางฉากถ่ายทำที่อิตาลี เกาหลีใต้ บังคลาเทศ นครนิวยอร์ก และอีกหลายสถานที่ในประเทศอังกฤษ หลังจากนั้นในช่วงโพสท์โปรดักชันยังได้รับการทำให้กลายเป็นภาพยนตร์สามมิติ และมีฉากที่เป็นเทคนิกภาพพิเศษกว่า 3,000 ฉาก

อเวนเจอร์ส: มหาศึกอัลตรอนถล่มโลกออกฉายครั้งแรกที่ลอสแอนเจลิสเมื่อ 13 เมษายน พ.ศ. 2558 และออกฉายทั่วประเทศสหรัฐอเมริกาเมื่อ 1 พฤษภาคม พ.ศ. 2558 ในระบบปกติ สามมิติ และไอแม็กซ์สามมิติ ได้รับคำวิจารณ์จากนักวิจารณ์โดยรวมอยู่ในทางบวก และทำรายได้ทั่วโลกไปกว่า 1.4 พันล้านดอลลาร์สหรัฐ ทำให้ภาพยนตร์เรื่องนี้กลายเป็นภาพยนตร์ที่ทำรายได้สูงสุดเป็นลำดับที่ 7 ตลอดกาล และสูงสุดลำดับที่ 4 ในปี พ.ศ. 2558 ภาคต่อคือ อเวนเจอร์ส: มหาสงครามล้างจักรวาล มีกำหนดออกฉายในวันที่ 4 พฤษภาคม พ.ศ. 2561 และยังมีอเวนเจอร์ส: เผด็จศึก ซึ่งมีกำหนดออกฉายในวันที่ 3 พฤษภาคม พ.ศ. 2562

นักแสดง
บทบาทนักแสดงพากย์ไทยโทนี่ สตาร์ก / ไอรอนแมนโรเบิร์ต ดาวนีย์ จูเนียร์ปิยะ ชำนาญกิจธอร์คริส เฮมส์เวิร์ทณฐพงษ์ เธียรสวัสดิ์กิจสตีฟ โรเจอร์ส / กัปตันอเมริกาคริส อีแวนส์สมพร อ่วมใจบุญดร. บรูซ แบนเนอร์ / ฮัลค์มาร์ค รัฟฟาโล่ธนศักดิ์ อุ่นอ่อนนาตาชา โรมานอฟฟ์ / แบล็กวิโดว์สกาเล็ต โยแฮนสันชิดชนก แย้มมาคลินท์ บาร์ตัน / ฮอว์คอายเจเรมี เรนเนอร์คมสรร รัตนากรบดีเจมส์ รูเพิร์ต "โรดดี" โรดส์ / วอร์ แมชชีนดอน ซีเดียลอัศวิน กมโลบลเปโตร แม็กซิมอฟ / ควิกซิลเวอร์แอรอน เทย์เลอร์-จอห์นสันอภิชิต ลิขิตลิ้มปรีชาวันด้า แม็กซิมอฟฟ์ / สการ์เล็ตวิทช์อลิซาเบธ โอลเซนนพวรรณ เหมะบุตรจาร์วิส และ วิชั่นพอล เบตตานีกริน อักษรดีมาเรีย ฮิลล์โคบี้ สมัลเดอร์สนภัสวรรณ วัชรีวงศ์ ณ อยุธยาแซม วิลสัน / ฟอลคอนแอนโธนี่ แม็คกี้วิทยา ผาสุขเพ็กกี คาร์เตอร์เฮย์ลีย์ แอตเวลล์นิรมล กิจภิญโญชัยเฮมดัลล์ไอดริส เอลบาเกรียงศักดิ์ เหรียญทองดร.อีริค เซลวิกสเตลลัน สการ์สการ์ดพีรศักดิ์ เกษรอัลตรอนเจมส์ สแปเดอร์สุภาพ ไชยวิสุทธิกุลนิค ฟิวรี่ซามูเอล แอล. แจ็กสันเกรียงศักดิ์ เหรียญทอง

แหล่งข้อมูลอื่น






หมวดหมู่:อเวนเจอร์ส (หนังสือการ์ตูน)
หมวดหมู่:ภาพยนตร์ที่ออกฉายในปี พ.ศ. 2558
หมวดหมู่:ภาพยนตร์ฮัลค์
หมวดหมู่:ภาพยนตร์ข้ามฝั่ง
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ภาคต่อ
หมวดหมู่:ภาพยนตร์ในจักรวาลภาพยนตร์มาร์เวล
หมวดหมู่:ภาพยนตร์โดรน
หมวดหมู่:ภาพยนตร์ภาคต่ออเมริกัน
หมวดหมู่:ภาพยนตร์ผจญภัยบันเทิงคดีแนววิทยาศาสตร์อเมริกัน
หมวดหมู่:ภาพยนตร์โลดโผนบันเทิงคดีแนววิทยาศาสตร์อเมริกัน
หมวดหมู่:ภาพยนตร์ที่ถ่ายทำในเชปเปอร์ตันสตูดิโอส์
หมวดหมู่:ภาพยนตร์ที่ประพันธ์ดนตรีโดยแดนนี เอลฟ์แมน
หมวดหมู่:ภาพยนตร์ที่ใช้การจับภาพเคลื่อนไหว
หมวดหมู่:ภาพยนตร์แอนดรอยด์ (หุ่นยนต์)
หมวดหมู่:ภาพยนตร์ที่มีฉากในปี พ.ศ. 2558
หมวดหมู่:ภาพยนตร์ผจญภัยโลดโผนอเมริกัน